คลายข้อสงสัย เนื่องจากธุรกิจของบริษัทฯเราดำเนินธุรกิจลิสซิ่ง ซึ่งธรรมชาติของธุรกิจนี้เกี่ยวข้องกับเงินๆทองๆ ดังนั้นสิ่งแรกที่เราพิจารณาคุณลักษณะของผู้สมัครคือ ความซื่อสัตย์ ตรงไปตรงมา การพูดความจริง และเป็นธรรมชาติของธุรกิจลิสซิ่งอีกเช่นกันที่เราจำเป็นต้องมีข้อมูลประกอบการทำงานของเรา ผู้สมัครจึงจำเป็นต้องเป็นผู้ที่มีใจรักการแสวงหาความรู้ความเข้าใจในงาน ชอบศึกษาหาความรู้เกี่ยวกับงาน และมีความละเอียดรอบคอบในการทำงานด้วยค่ะ เช่นเดียวกับธุรกิจทั่วไปที่จำเป็นต้องเติบโตอย่างยั่งยืนซึ่งบุคลากรในองค์กรต้องมีความคิดสร้างสรรค์เพื่อให้ธุรกิจสามารถปรับตัวได้กับสภาวะแวดล้อม ปรับตัวกับการเปลี่ยนแปลง จึงสรุปได้ว่า คุณลักษณะเด่นของผู้สมัครที่โดนใจบริษัทคือ หากผุ้สมัครมีความซื่อสัตย์ ความเป็นเลิศ ความคิดสร้างสรรค์ ก็มั่นใจได้เลยค่ะว่าจะได้รับการพิจารณา